google/wiki40b huggingface dataset:
กรุสมบัติมิลเดนฮอลล์

ประวัติ

เชื่อกันว่ากรุสมบัติมิลเดนฮอลล์ถูกฝังไว้ตั้งแต่คริสต์ศตวรรษที่ 4 สมบัติที่พบในกรุประกอบด้วย “Great Dish” หรือ “จานบาคคัส” ซึ่งเป็นตัวอย่างของงานเครื่องเงินอันวิจิตรของศิลปะโรมันของกลางคริสต์ศตวรรษที่ 4 ที่มีเส้นผ่าศูนย์กลาง 605 มิลลิเมตร และ หนัก 8256 กรัม จานเงินเป็นเป็นภาพเทพบาคคัสและตกแต่งด้วยแถบกว้างรอบเป็นภาพเกี่ยวกับการเฉลิมฉลองของบาคคัส และที่หัวใจของภาพเป็นการแข่งขันการดื่มเหล้าระหว่างบาคคัสและเฮอร์คิวลีสผู้เมามายจนไม่มีสติสัมปชัญญะจนถึงกับต้องประคอง แถบในเป็นนิเรียดล้อมรอบพฤกษาพักตร์ของพระสมุทรโอเชียนัส
สิ่งอื่นๆ นอกไปจาก “จานบาคคัส” ก็เป็นสิ่งของที่คล้ายคลึงกันที่เป็นสิ่งตกแต่งสำหรับงานเลี้ยงที่รวมทั้งจานเครื่องถมแบนที่ตกแต่งเป็นลายเรขาคณิต, จานแบนใหญ่ที่ตกแต่งด้วยภาพของเทพแพน และ เมนาด, ชามคุ่มมีฝาปิดที่ตกแต่งด้วยเซนทอร์ และ สัตว์ป่า และ ชามคุ่มที่มีขอบบานออกไป, ทัพพี และ ช้อน แม้ว่าการตกแต่งส่วนใหญ่จะเป็นศิลปะแบบคลาสสิก แต่ช้อนสามช้อนมีคริสต์สัญลักษณ์ “Chi-Rho” ซึ่งเป็นสัญลักษณ์ที่หมายถึงพระเยซูที่เป็นอักษรอัลฟา และ โอเมกาไขว้กันที่หมายถึง “พระผู้เป็นจุดเริ่มและจุดจบ” เชื่อกันว่าสิ่งมีค่าเหล่านี้มาจากบริเวณเมดิเตอร์เรเนียน
โรอัลด์ ดาห์ลเขียนบทความเกี่ยวกับการพบกรุสมบัติมิลเดนฮอลล์ที่พิมพ์ครั้งแรกในหนังสือพิมพ์ “แซเทอร์เดย์อีฟนิงโพสต์” และต่อมาในชื่อ “กรุสมบัติมิลเดนฮอลล์” ในหนังสือรวมเรื่องสั้น “The Wonderful Story of Henry Sugar and Six More” ในเรื่องที่รอนัลด์ ดาห์ลเขียนฟอร์ดทราบถึงความสำคัญของสิ่งที่ขุดพบ และไม่อาจจะทนกับการพรากจากสิ่งที่พบได้จึงได้เก็บไว้อย่างเงียบๆ แต่มีผู้มาเยี่ยมเยือนไปเห็นชิ้นที่ไม่ได้เก็บไว้เข้า ฉะนั้นจึงทำให้บุชเชอร์ไม่มีสิทธิที่จะเรียกร้องเงินรางวัลจากรัฐบาลสำหรับผู้พบของมีค่าได้
พี่น้องมงกอลฟีเย

พี่น้องมงกอลฟีเย (ฝรั่งเศส: Frères Montgolfier; อังกฤษ: Montgolfier brothers) ประกอบด้วย โฌแซ็ฟ-มีแชล มงกอลฟีเย (Joseph-Michel Montgolfier; 26 สิงหาคม ค.ศ. 1740 - 26 มิถุนายน ค.ศ. 1810) และ ฌัก-เอเตียน มงกอลฟีเย (Jacques-Étienne Montgolfier; 6 มกราคม ค.ศ. 1745 - 2 สิงหาคม ค.ศ. 1799) นักประดิษฐ์ชาวฝรั่งเศส เป็นสร้างบัลลูนที่ขับเคลื่อนด้วยอากาศร้อน เดินทางที่ความสูง 500 ฟุตในอากาศ เป็นระยะทาง 5 1/2 ไมล์ ใช้เวลา 25 นาที ได้สำเร็จเป็นครั้งแรกของโลกที่กรุงปารีส เมื่อวันที่ 21 พฤศจิกายน ค.ศ. 1783
ภาษาไทยสมัยจอมพล ป. พิบูลสงคราม

ในปี พ.ศ. 2485 นายกรัฐมนตรี จอมพล ป. พิบูลสงคราม พร้อมด้วยคณะกรรมการส่งเสริมวัฒนธรรมภาษาไทย ได้ยกร่างและประกาศใช้อักขรวิธีไทยแบบใหม่ขึ้น เพื่อให้การสะกดคำในภาษาไทยกะทัดรัดและลดความซ้ำซ้อนของตัวอักษรลง อย่างไรก็ตาม เมื่อจอมพล ป. พิบูลสงครามพ้นจากตำแหน่งในปลายปี พ.ศ. 2487 นโยบายต่าง ๆ ในสมัยรัฐบาลชุดก่อนได้ถูกยกเลิก ซึ่งรวมถึงอักขรวิธีไทยดังกล่าวด้วย รวมระยะเวลาการบังคับใช้อักขรวิธีของคณะกรรมการส่งเสริมวัฒนธรรมภาษาไทยประมาณ 2 ปี 3 เดือน

เปลี่ยนแปลงอักษร

ตัวอักษร ญ ให้คงไว้ แต่ตัดเชิง (ั) ออกเสีย เป็น
แรงชัง

คำโปรยในละคร

แรงรัก ของคนรุ่นหลัง หรือจะสู้ แรงชัง ของคนรุ่นก่อน
บราซิเลียนเฟเดอรัลดิสตริกต์

ท่าอากาศยาน

ท่าอากาศยานนานาชาติบราซีเลีย เป็นท่าอากาศยานที่มีผู้โดยสารมากเป็นอันดับที่ 3 ของประเทศ และมีเที่ยวบินจำนวนมาก ให้บริการไปยังพื้นที่ส่วนอื่น ๆ ของประเทศ ในปี ค.ศ. 2003 ได้เปิดส่วนต่อขยายของอาคารผู้โดยสาร ทำให้มีผู้โดยสารเพิ่มขึ้นเป็น 7.4 ล้านคนต่อปี ต่อมาในปี ค.ศ. 2005 ได้สร้างทางวิ่งเครื่องบินแห่งใหม่
ไกลโคไลซิส

การเข้าสู่วิถีไกลโคไลซิสของคาร์โบไฮเดรทอื่น ๆ

ถ้าเป็นคาร์โบไฮเดรทโมเลกุลใหญ่ เช่นแป้งหรือไกลโคเจน จะต้องถูกย่อยสลายด้วยวิธีฟอสโฟโรไลซิสก่อน สำหรับไดแซคคาไรด์ต้องถูกย่อยสลายเป็นโมโนแซคคาไรด์แล้วเข้าวิถีไกลโคไลซิส โดยในบรรดาโมโนแซคคาไรด์ทั้งหลาย กาแลคโตสเข้าวิถีไกลโคไลซิสด้วยวิธีที่แตกต่างออกไปโดยอาศัย 4 ปฏิกิริยา สมการสุทธิ 2 กาแลกโตส + 2 ATP + UTP และได้ UDP-กาแลคโตส + PP + 2ADP ซึ่ง 1 โมเลกุลของ กาแลคโตส จะได้ 1 โมเลกุลของ กลูโคส
กฎของแบรกก์

กฎของแบรกก์ เป็นกฎที่อธิบายความสัมพันธ์ระหว่างความยาวคลื่นของรังสีเอกซ์ตกกระทบ มุมตกกระทบและระยะห่างของอะตอมซึ่งเป็นเงื่อนไขของการเกิดปรากฏการณ์การเลี้ยวเบนรังสีเอกซ์ กฎนี้ ดับเบิลยู. แอล. แบรกก์ (Sir William Lawrence Bragg, W. L. Bragg) คิดขึ้น ในปี ค.ศ.1912 และได้รับรางวัลโนเบลสาขาฟิสิกส์ร่วมกับบิดา คือ ดับเบิลยู. เอช. แบรกก์ (Sir William Henry Bragg, W. H. Bragg) ในปี ค.ศ.1915

ประวัติการค้นพบ

ในปี ค.ศ.1908 แบรกก์ผู้พ่อ (W.H. Bragg) ศาสตราจารย์ทางฟิสิกส์แห่งมหาวิทยาลัยลีดส์ ประเทศอังกฤษ ได้สนใจศึกษาการแตกตัวเป็นไอออนของการอันเนื่องมาจากรังสีเอกซ์ผลการศึกษาทำให้เขาเชื่อว่ารังสีเอกซ์เป็นอนุภาคมากกว่าคลื่น เนื่องจากการแตกตัวเสมือนว่าเกิดจากการชนระหว่างอนุภาคกับอนุภาค แนวคิดดังกล่าวได้รับการสนับสนุนอย่างดีจากบุตรชายของเขา (W.L. Bragg) ผู้สำเร็จการศึกษาจากมหาวิทยาลัยเคมบริดจ์
ในปี ค.ศ.1912 คู่พ่อลูกได้ร่วมกันวิเคราะห์ผลการศึกษาการเลี้ยวเบนของรังสีเอกซ์โดยพยายามอธิบายว่าจุดต่าง ๆ ของลวดลายการเลี้ยวเบนเกิดจากอนุภาคของรังสีเอกซ์ที่ลอดผ่านช่องว่างระหว่างแถวของอะตอมในผลึก
ในช่วงฤดูหนาวของปี 1912 แบรกก์ผู้ลูก เปลี่ยนความสนใจมาศึกษาธรรมชาติเชิงคลื่นของรังสีเอกซ์และได้นำเสนอคำอธิบายในรูปการสะท้อนของคลื่นรังสีเอกซ์อันเนื่องมาจากระนาบของผลึก คำอธิบายนี้เป็นที่สนใจมาก จนแบรกก์ผู้พ่อสามารถทดลองการสะท้อนของรังสีเอกซ์และสร้างสเปกโตรมิเตอร์รังสีเอกซ์ได้สำเร็จ สเปกโตรมิเตอร์ดังกล่าวสามารถตรวจวัดความถี่ความยาวคลื่นและความเข้มของพลังงานรังสีเอกซ์ได้ อันเป็นประโยชน์อย่างยิ่งต่อการศึกษาผลึกของสาร เป็นผลให้ให้พ่อลูกตระกูลแบรกก์ ได้รับรางวัลโนเบล สาขาฟิสิกส์ (Nobel Prize in Physics) ในปี 1915
การท่องเที่ยวในประเทศเกาหลีใต้

ประเทศญี่ปุ่น

ตั้งแต่การเยือนลีอังคอร์ทของอี มย็อง-บัก และความต้องการสำหรับการขอโทษแห่งองค์จักรพรรดิในปี ค.ศ. 2012 ภาพสาธารณะของญี่ปุ่นต่อประเทศเกาหลีใต้เสื่อมลงอย่างมีนัยสำคัญ นักท่องเที่ยวชาวญี่ปุ่นไปยังประเทศเกาหลีใต้ลดลงถึงครึ่งหนึ่งจาก 3.5 ล้านคนในปี ค.ศ. 2012 ไปเป็น 1.8 ล้านคนในปี ค.ศ. 2015 ในขณะที่นักท่องเที่ยวชาวเกาหลีใต้เพิ่มขึ้นเป็นสองเท่าจาก 2 ล้านคนในปี ค.ศ. 2012 ไปเป็น 4 ล้านคนในปี ค.ศ. 2015
อารักษ์ อมรศุภศิริ

ประวัติ

อารักษ์ เกิดเมื่อวันอาทิตย์ที่ 2  กันยายน พ.ศ. 2527 เป็น ลูกชายคนโต ของ คุณพ่อ ไพโรจน์ อมรศุภศิริ และ คุณแม่ ระเบียบ ศรียี่ทอง มีน้องสาว 1 คน ชื่อ มาริสา อมรศุภศิริ (ชื่อเล่น : ปอม) 
อารักษ์ เข้าเรียนระดับอนุบาลที่ โรงเรียนอนุบาลจันทร์เจ้า ระดับประถมศึกษาจนถึงระดับมัธยมศึกษาชั้นปีที่ 2 ที่ โรงเรียนอัสสัมชัญ บางรัก ก่อนจะย้ายไปเรียนต่อระดับมัธยมศึกษาชั้นปีที่ 3-6 ที่ โรงเรียนสาธิตมหาวิทยาลัยศรีนครินทรวิโรฒ ประสานมิตร อารักษ์ สำเร็จการศึกษาระดับปริญญาตรีที่ วิทยาลัยนานาชาติ มหาวิทยาลัยมหิดล หลักสูตรบริหารธุรกิจบัณฑิต สาขาธุรกิจระหว่างประเทศ

ผลงาน

อารักษ์ เข้าสู่วงการบันเทิงจากการเดินแบบ และ ถ่ายแบบลงนิตยสารแฟชั่น ขณะเป็นนักศึกษาฝึกงานอยู่ที่ บริษัท เกรย์ ฮาวนด์

เสลอ

ในปี พ.ศ. 2548 อารักษ์ ถูกชักชวนให้เข้าร่วมวงเสลอในฐานะมือกีต้าร์ ซึ่งในขณะนั้นประกอบด้วยสมาชิกอีก 4 คน ได้แก่ จักรพันธ์ บุณยะมัต (ชื่อเล่น : เย่ ; ตำแหน่ง : ร้องนำ) ธิติพันธุ์ อนะวัชพงษ์ (ชื่อเล่น : เอม ; ตำแหน่ง : กลอง) ธนันต์ บุญญธนาภิวัฒน์ (ชื่อเล่น : บู้ ; ตำแหน่ง : เบส) และ ธีรวัต อุทัย (ชื่อเล่น : แบงค์ ; ตำแหน่ง : ทรัมเปต) หลังจากตระเวนเล่นคอนเสิร์ตตามงานดนตรีนอกกระแส ควบคู่ไปกับการทำเดโมส่งค่ายเพลง ในปี พ.ศ. 2549 วงเสลอ ก็ได้ออกอัลบั้มเต็มชุดแรก (Boo!) ในสังกัด สมอลล์รูม ด้วยแนวเพลงสไตล์อัลเทอร์เนทีฟร็อก
วงเสลอ เริ่มเป็นที่รู้จักในฐานะคลื่นลูกใหม่ของวงการดนตรีนอกกระแสในไทย และ ได้รับเชิญจาก นอยซ์เดอลุกซ์ เรคคอร์ดส ให้ไปเล่นคอนเสิร์ตที่ เมืองฮัลเลอ ประเทศเยอรมนี  ก่อนอัลบั้มชุดที่สองของวงเสลอ (Bum) จะออกจำหน่ายในปี พ.ศ. 2551
ต่อมาในปี พ.ศ. 2553 อารักษ์ ได้ออกอัลบั้มเดี่ยวชุดแรก (ออโต้ อีโรติก) ในสังกัด สมอลล์รูม ด้วยแนวเพลงสไตล์เพียวโฟล์ก ผ่านเครื่องดนตรีเพียงแค่ 2 ชิ้น คือ กีต้าร์โปร่ง และ ฮาร์โมนิก้า  ควบคู่ไปกับอัลบั้มชุดที่สามของวงเสลอ (Boong) 
อารักษ์ ในฐานะศิลปินเดี่ยว และ นักแต่งเพลง ถูกกระแสวิพากษ์วิจารณ์อย่างหนัก เรื่อง สไตล์การร้องซึ่งได้รับอิทธิพลมาจาก บ็อบ ดีแลน และ เนื้อหาของเพลงที่เสียดสีสังคม  แต่ไม่นานนักหลังจากปล่อยซิงเกิลแรก "มาเลเซีย" กลับกลายเป็นเพลงฮิตติดปาก ขึ้นชาร์ตอันดับ 1 คลื่นวิทยุในไทยอยู่หลายสัปดาห์  ส่งผลให้ อารักษ์ ได้รับรางวัล คมชัดลึกอวอร์ด ครั้งที่ 8 สาขาศิลปินหน้าใหม่ยอดเยี่ยม ประจำปี พ.ศ. 2553
จนกระทั่งในวันที่ 9 ธันวาคม พ.ศ. 2554 อารักษ์ ประกาศถอนตัวออกจากวงเสลอ ด้วยเหตุผลเรื่องเวลาไม่ตรงกัน
แสงบาดตา

แสงบาดตา หรือ แสงจ้า (อังกฤษ: Glare) ก่อให้เกิดไม่สบายตาในการมองเห็นในที่แสงจ้า อย่างเช่นแสงอาทิตย์โดยตรงและแสงสะท้อน หรือหลอดไฟอย่างเช่น ไฟหน้ารถยนต์ในเวลาค่ำคืน ด้วยเหตุนี้รถบางคันจึงมีกระจกเคลือบสารป้องกันการสะท้อนแสง แสงบาดตาเกิดขึ้นได้จากความจ้าของแสงจากแหล่งกำเนิดแสงที่กระทบตาโดยตรง และอีกกรณีหนึ่งเกิดจากความจ้าของแสงสะท้อนจากพื้นผิววัสดุ
ในการลดแสงบาดตา เช่นใส่แว่นกันแดด ลดแสงจ้า ส่วนในกรณีของโคมไฟอาจแก้ไขโดยการใช้โคมไฟแบบส่องไฟขึ้นแทนส่องแสงลงมาตรง ๆ หรืออาจเลือกให้มีตัวกรองแสงจากหลอดไฟเช่นตะแกรง เป็นต้น หรืออาจปรับตำแหน่งโคมไฟให้หลีกเลี่ยงมุมกระทบแสงจ้าที่กระทบแนวสายตา หากอยู่ภายในอาคาร อาจติดมู่ลี่ ผ้าม่าน ลดแสงจ้าจากดวงอาทิตย์
เอ็นเอชแอล 14

ลักษณะเฉพาะ

เอ็นเอชแอล 14 มีการปรับปรุงเอนจินเกมใหม่สองตัว โดยอิงกับเกมกีฬาอื่นที่ได้รับการพัฒนาโดยอีเอแคนาดา การปะทะกันทางฟิสิกส์ที่บรรจุในภาคนี้จะเป็นเทคโนโลยีหลักแบบเดียวกับที่อยู่เบื้องหลังฟีฟ่าเพลเยอร์อิมแพคเอนจิน สำหรับการต่อสู้ที่สมจริง โดยเกมได้ใช้เอ็นฟอซเซอร์เอนจินที่ใช้กับซีรีส์ไฟท์ไนท์ นอกจากนี้ เอนจินด้านสเก็ตเสมือนจริงยังได้มีการปรับปรุงมากขึ้น และเกมมีระบบการทำเด็คใหม่ ส่วนโหมดอาชีพในเกมสามารถทำปฏิกิริยาโต้ตอบถึงผู้เล่นได้ทั้งหมด
มหาเวสสันดรชาดก

การดัดแปลงในสื่อต่าง ๆ

เรื่องมหาเวสสันดรชาดก ได้รับการนำไปใช้ประกอบการเรียนการสอนวิชาพระพุทธศาสนา อีกทั้งมีการสร้างเป็นเทป ละครโทรทัศน์ ภาพยนตร์ และสารคดี เพื่อเผยแพร่แก่ประชาชนมานับครั้งไม่ถ้วน 
ฉบับภาพยนตร์ถูกนำไปสร้างครั้งแรกในปี พ.ศ. 2504 ในชื่อว่า มหาเวสสันดร กำกับการแสดงโดยเนรมิต  อำนวยการสร้างโดย จรี อมาตยกุล สร้างและจัดจำหน่ายโดย เนรมิตภาพยนตร์ นำแสดงโดย รุจน์ รณภพ, ช่อทิพย์ ชิดชอบ, เชาว์ แคล่วคล่อง, สมจิตต์ ทรัพย์สำรวย, ทัต เอกทัต, ทองต่อ จาตุรงค์กุล, สมพงษ์ พงษ์มิตร, ล้อต๊อก 
ภาพยนตร์ฉบับปี พ.ศ. 2516 โดยใช้ชื่อว่า ชูชก กัณหา ชาลี สร้างโดยบริษัท ไทยสากลธุรกิจ จำกัด ของ ณรงค์ สันติสกุลชัยพร กำกับการแสดงโดย รัตน์ เศรษฐภักดี นำแสดงโดย สมบัติ เมทะนี ในบทบาทพระเวสสันดร ร่วมด้วย พิศมัย วิไลศักดิ์ ในบทพระนางมัทรี ส่วนบทชูชก รับบทโดย ประพัตร์ มิตรภักดี และนางอมิตาดา ภรรยาของชูชกรับบทโดย สุชีรา สุภาเสพ สำหรับกัณหาและชาลี รับบทโดย 2 พี่น้อง ด.ช. เอ๋ และ ด.ช. อวบ สมชาติ และพรานเจตบุตร รับบทบาทโดย อดินันท์ สิงหิรัญ ออกฉายวันที่ 2 พฤศจิกายน พ.ศ. 2516 ที่โรงภาพยนตร์เพชรรามา และต่อมาได้มีการนำฟิล์มเรื่องนี้มาตัดต่อ ปรับแต่งใหม่ เน้นตัวละครต่างกัน แล้วนำออกฉายในปี พ.ศ. 2523 ในชื่อใหม่ว่า "พระเวสสันดร" ออกฉายวันที่ 12 มกราคม พ.ศ. 2523 ที่โรงภาพยนตร์เพชรเอ็มไพร์
โดยเฉพาะละครโทรทัศน์ฉบับปี พ.ศ. 2530 ซึ่งสร้างโดยมูลนิธิแผ่นดินธรรม เนื่องในโอกาสเฉลิมพระชนมพรรษา 60 พรรษา ของพระบาทสมเด็จพระปรมินทรมหาภูมิพลอดุลยเดช ออกอากาศครั้งแรกทางสถานีวิทยุโทรทัศน์กองทัพบก ในวันเสาร์และวันอาทิตย์ เวลา 18.30 - 19.30 น. ตั้งแต่วันที่ 6 ธันวาคม พ.ศ. 2529 ถึง 14 กุมภาพันธ์ พ.ศ. 2530 จำนวนทั้งสิ้น 18 ตอน ตอนละ 45 นาที นำแสดงโดย ปกรณ์ พรพิสุทธิ์ รับบทเป็น พระเวสสันดร, ม.ล. สราลี กิติยากร เป็น พระนางมัทรี, ไพโรจน์ ใจสิงห์ เป็น พระเจ้ากรุงสัญชัย, ส.อาสนจินดา เป็น อัจจุตฤๅษี, เสรี หวังในธรรม เป็น ชูชก, ตุ๊กติ๊ก จินดานุช เป็น กัณหา, เอราวัต เรืองวุฒิ เป็น ชาลี  และนักแสดงกิตติมศักดิ์  ม.ร.ว. ถนัดศรี สวัสดิวัตน์ กำกับการแสดงโดย ชาติ รอบกิจ
นอกจากนี้ยังเป็นละครโทรทัศน์ออกอากาศทางสถานีโทรทัศน์สีกองทัพบกช่อง 7 ครั้งแรกในปี พ.ศ. 2512 นำแสดงโดย พัลลภ พรพิษณุ รับบทเป็น พระเวสสันดร, เยาวเรศ นิศากร รับบทเป็น พระนางมัทรี, ประพัตร์ มิตรภักดี รับบทเป็น ชูชก, แฉล้ม บัวเปลี่ยนสี และครั้งที่ 2 ในปี พ.ศ. 2539 บริษัทสามเศียรได้ผลิตละครชื่อว่า กัณหา ชาลี (มหาเวสสันดรชาดก) ซึ่งเป็นเนื้อเรื่องเดียวกัน นำแสดงโดย มาฬิศร์ เชยโสภณ, กชกร นิมากรณ์, ด.ช.ดรีม ด้วงสง, ด.ญ.เอเซีย ปทุมแก้ว ออกอากาศหลังจบละครเรื่อง มโหสถชาดก แล้ว
ซ็องนัม

เศรษฐกิจ

นาวคอม บริษัทไอทียักษ์ใหญ่ของเกาหลีใต้มีสำนักงานใหญ่อยู่ที่เขตบุนดัง เมืองซ็องนัม
นิคมอุตสาหรรมพังโยเทคโนวัลเลย์ ตั้งอยู่ที่เมืองซ็อมนัม
เหตุระเบิดในไนจีเรีย ธันวาคม พ.ศ. 2554

มาดัลลา

เหตุโจมตีที่โบสถ์คาทอลิกเซนต์เทเรซาในมาดัลลาทำให้มีผู้เสียชีวิตอย่างน้อย 35 คน และอีก 52 คนได้รับบาดเจ็บ มาดัลลาเป็นเมืองบริวารของกรุงอาบูจา ตั้งอยู่ห่างจากใจกลางนคร 40 กิโลเมตร ผู้ประสานงานกับองค์การบริหารภัยพิบัติแห่งชาติ (NEMA) ท้องถิ่นยืนยันยอดผู้เสียชีวิต
โฆษก NEMA แถลงว่า เหตุระเบิดที่มาดัลลาเกิดขึ้นบนถนนนอกโบสถ์ เขาเสริมว่าโบสถ์ซึ่งจุคนได้ 1,000 คน ได้รับความเสียหายรุนแรงจากเหตุระเบิด พยานว่า หน้าต่างของบ้านที่อยู่ใกล้เคียงแตกละเอียดจากแรงระเบิด เจ้าหน้าที่ที่โรงพยาบาลท้องถิ่นว่า อาการของผู้ได้รับบาดเจ็บจำนวนมากสาหัส ผู้ประสานงาน NEMA แถลงว่า ฝูงชนโกรธแค้น ซึ่งรวมตัวกันที่จุดเกิดระเบิด ขวางคนงานฉุกเฉินมิให้เข้าไปข้างใน

จอส

เกิดเหตุระเบิดลูกที่สองที่โบสถ์ภูเขาแห่งไฟและปาฏิหาริย์ในจอส ทำให้มีผู้เสียชีวิตหนึ่งคน
โฆษกรัฐบาลแถลงว่า ภายหลังมือปืนยิงปืนเข้าใส่ตำรวจผู้กำลังเฝ้ารักษาพื้นที่ ทำให้มีเจ้าหน้าที่ตำรวจเสียชีวิตหนึ่งนาย ระเบิดอีกสองลูกถูกพบในอาคารใกล้เคียงและถูกปลดชนวน

กาดากาและดามาทูรู

มีรายงานเกิดเหตุระเบิดสองครั้งในนครดามาทูรูและอีกลูกหนึ่งที่โบสถ์ในเมืองกาดากาทางตะวันออกเฉียงเหนือ การโจมตีอย่างน้อยหนึ่งครั้งในดามาทูรูเป็นฝีมือของมือระเบิดคาร์บอมบ์ฆ่าตัวตาย ซึ่งชนเข้าใส่อาคารอันเป็นที่ตั้งของกองบัญชาการความมั่นคงของรัฐ มีผู้เสียชีวิตในเหตุระเบิดอย่างน้อยสามคน แม้ผู้บัญชาการทหารอาวุโสที่เชื่อกันว่าตกเป็นเป้า รอดชีวิต
ศึกยอดมวยไทยรัฐ

การจัดรายการ

รายการมีจุดประสงค์คือ
ถนนดินสอ

ถนนดินสอ (อักษรโรมัน: Thanon Dinso) ถนนเส้นหนึ่งในพื้นที่เกาะรัตนโกสินทร์ เขตพระนคร กรุงเทพมหานคร มีจุดเริ่มต้นที่วงเวียนเสาชิงช้าที่ถนนบำรุงเมือง บริเวณหน้าเทวสถานโบสถ์พราหมณ์ และทอดยาวออกไปยังถนนราชดำเนินกลางผ่านอนุสาวรีย์ประชาธิปไตย ไปสิ้นสุดลงที่แยกสะพานวันชาติ เชิงสะพานเฉลิมวันชาติ โดยเป็นถนนที่เป็นเส้นตรงตลอดทั้งสาย มีความยาวทั้งสิ้น 850 เมตร
ถนนดินสอ เป็นถนนที่สร้างขึ้นในรัชสมัยรัชกาลที่ 5 เหตุที่ได้ชื่อว่า "ดินสอ" เนื่องจากแถบนี้ในช่วงกรุงศรีอยุธยา ผู้คนที่อาศัยอยู่ที่นี่มีอาชีพทำดินสอและกระดาษ จนได้ชื่อว่า "ย่านป่าดินสอ" ปรากฏเป็นหลักฐานในเอกสารจากหอหลวง เรื่องคำให้การขุนหลวงวัดประดู่ ความว่า "ย่านป่าดินสอ ริมวัดพระงาม มีร้ายขายดินสอศิลาอ่อนแก่ แลดินสอขาวเหลือง ดินสอดำ ชื่อตลาดบ้านดินสอ"
จนล่วงมาถึงยุคต้นกรุงรัตนโกสินทร์ อาชีพทำดินสอของผู้คนแถบนี้ก็ยังคงอยู่ และถูกเรียกว่า "ย่านดินสอ" หรือ "บ้านดินสอ" ต่อมามีการสร้างถนนขึ้นเมื่อปี พ.ศ. 2441 เพื่อขยายเส้นทางสัญจรในพื้นที่พระนคร จึงได้ชื่อว่า "ถนนดินสอ" ตราบจนปัจจุบัน แต่อาชีพทำดินสอไม่หลงเหลืออยู่อีกแล้ว
ถนนดินสอ ในปัจจุบัน เป็นแหล่งรวมร้านอาหารที่ขึ้นชื่อหลายร้านเช่นเดียวกับถนนที่อยู่ใกล้เคียง เช่น ถนนตะนาว, ถนนมหรรณพ, ถนนแพร่งภูธร, ถนนแพร่งนรา มีอาหารหลากหลายชนิด เช่น อาหารตามสั่ง, อาหารไทย, ข้าวแกง, โจ๊ก, นมสดและขนมปังปิ้ง, ข้าวมันไก่, เป็ดย่าง, เย็นตาโฟ, ขนมหวาน, ถั่วคั่ว, โบ๊กเกี้ย, ขนมไทย เป็นต้น
โรแลนโด ทูยูกอน

ประวัติ

ทูยูกอนขึ้นชกมวยสากลครั้งแรกเมื่อ 30 มกราคม พ.ศ. 2536 ชนะคะแนน จูนจูน ดี ในช่วงแรก ชกชนะเป็นส่วนใหญ่ และเคยชกชนะคะแนน ออร์ลันโด มาโลเนที่ แคนาดา เมื่อ พ.ศ. 2537 ทูยูกอนเดินทางมาชกในไทยในช่วง พ.ศ. 2537 – 2538 หลายครั้ง โดยมาชกแพ้ วันวิน จ.เจริญ อัศวิน ศิษย์หลักเมือง เอกภพ ผลเจริญ มงคล จ.เจริญ และเคยชกชนะน็อค เอกภพ ผลเจริญ ยก 5 ต่อมา ได้ชิงแชมป์เงารุ่นมินิมัมเวท IBF เมื่อ 13 กรกฎาคม พ.ศ. 2539 แพ้คะแนน วันดี จ.เจริญ ทูยูกอนมาประสบความสำเร็จได้ครองแชมป์โลกรุ่นมินิมัมเวท WBU เมื่อ18 เมษายน พ.ศ. 2540 โดยชนะคะแนน สุรชัย แสงมรกต โดยก่อนการชกสุรชัยถูกปลดเพราะทำน้ำหนักไม่ได้ไปก่อนแล้ว ต่อมาทูยูกอนสละแชมป์โลกของ WBU และขึ้นชิงแชมปืโลกรุ่นจูเนียร์ฟลายเวท WBF ที่ว่าง ชนะคะแนน อัศวิน ศิษย์หลักเมืองเมื่อ 24 มกราคม พ.ศ. 2541 แต่พอป้องกันแชมป์ครั้งแรกก็แพ้คะแนน ลิงลม พ.ธวัชชัย เสียแชมป์ไป
หลังจากเสียแชมป์ ทูยูกอนยังคงขึ้นชกอย่างต่อเนื่อง แม้จะชกแพ้เป็นส่วนใหญ่ เคยมาชิงแชมป์ ABCO รุ่นมินิมัมเวทเมื่อ 6 ธันวาคม พ.ศ. 2544 แพ้คะแนน สาลิกาเล็ก อ.เอกรินทร์ จากนั้นหยุดชกไปถึง 4 ปี กลับมาชกอีกเมื่อ พ.ศ. 2548 ซึ่งมีชกชนะและเสมออย่างละครั้งเท่านั้น นอกนั้นชกแพ้ตลอด ได้ชิงแชมป์ฟิลิปปินส์รุ่นมินิมัมเวทเมื่อ 16 สิงหาคม พ.ศ. 2549 ก็เป็นฝ่ายแพ้คะแนน ฟิลิป พาร์คอน จากนั้น ทูยูกอนขึ้นชกอีกเพียงครั้งเดียว แพ้น็อค เอ็ดมุนด์ วีลาโย ยก 4 เมื่อ 9 กันยายน พ.ศ. 2549 แล้วแขวนนวมไป
กิโล

กิโล (อังกฤษ: Kilo) เป็นคำนำหน้าหน่วยในระบบเอสไอ แสดงถึงค่าพัน (10³ หรือ 1,000) มีสัญลักษณ์คือ k
โบมิส

เนื้อหาแม่ข่าย

โบมิสดำเนินการเว็บไซต์ซึ่งเรียกว่า โบมิสพรีเมียม บนยูอาร์แอล premium.bomis.com จนกระทั่งปี พ.ศ. 2548 ซึ่งได้เสนอให้ลูกค้าเข้าถึงเนื้อหาลามกเรตเอกซ์ ซึ่งเสียค่าบริการ จนกระทั่งกลางปี พ.ศ. 2548 โบมิสยังได้จัด โบมิสเบบีรีพอร์ต บล็อกเสรี ซึ่งรายงานข่าวและการวิจารณ์เกี่ยวกับผู้มีชื่อเสียง นายแบบนางแบบ และอุตสาหกรรมบันเทิงผู้ใหญ่ เบบีรีพอร์ตมีลิงก์ไปยังโบมิสพรีเมียมอย่างสำคัญและมักจะโพสต์อัปเดตเกี่ยวกับนายแบบนางแบบที่ร่วมงานกับโบมิส โบมิสยังได้ดำเนินงาน nekkid.info คลังภาพถ่ายอีโรติกที่ได้รับการคัดเลือกเสรี และยังคงเป็นแม่ข่าย เดอะเบบีเอนจิน ซึ่งมีภาพถ่ายตั้งแต่ภาพถ่ายผจญภัยไปจนถึงภาพลามก ยิ่งไปกว่านั้น โบมิสยังได้เป็นแม่ข่ายให้แก่เว็บไซต์สนับสนุนวัตถุนิยมและมุมมองการเมืองเสรีนิยมอื่น ๆ

บทบาทในการสร้างนูพีเดียและวิกิพีเดีย

โบมิสเป็นที่รู้จักกันดีในฐานะสนับสนุนการถือกำเนิดขึ้นของโครงการสารานุกรมออนไลน์เนื้อหาเสรี นูพีเดียและวิกิพีเดีย โบมิสเป็นแม่ข่ายนูพีเดียตั้งแต่ปี พ.ศ. 2543 และแลร์รี แซงเจอร์ถูกว่าจ้างให้บริหารและแก้ไขโครงการดังกล่าว 
วิกิเป็นแนวความคิด และเทคโนโลยีซอฟต์แวร์สำหรับเว็บไซต์ ซึ่งเปิดโอกาสให้ผู้ใช้จำนวนมากแก้ไขและอัปเดตข้อความหรือโปรแกรมได้อย่างรวดเร็วและง่ายดาย เป็นประดิษฐกรรม ซึ่งถูกคิดค้นขึ้นและพัฒนาโดยวาร์ด คันนิงแฮมในปี พ.ศ. 2537 สารานุกรมออนไลน์ใหม่นี้มีรากฐานอยู่บนเทคโนโลยีวิกิของวาร์ด ถูกตั้งชื่อว่าวิกิพีเดีย และดูเหมือนกับเว็บไซต์ของคันนิงแฮมไม่มีผิด ขณะที่เดิมตั้งใจจะให้เป็นโครงการ "ตัวป้อน" สำหรับนูพีเดีย วิกิพีเดีย ซึ่งมีสิ่งกีดขวางการร่วมแก้ไขน้อยกว่ามาก และเสียค่าบริการถูกกว่ามากสำหรับโบมิส ได้เติบโตจนเลยเว็บไซต์แม่ทั้งในด้านขนาดและการได้รับความสนใจ
มูลนิธิวิกิมีเดียถูกประกาศจัดตั้งอย่างเป็นทางการเมื่อวันที่ 20 กรกฎาคม พ.ศ. 2546 ทรัพย์สินทางปัญญาและชื่อโดเมนทั้งหมด รวมทั้ง "วิกิพีเดีย" ถูกถ่ายโอนหรือบริจาคให้แก่มูลนิธิ ซึ่งจดทะเบียนเป็นองค์กรไม่แสวงหาผลกำไร แต่ฮาร์ดแวร์เซิร์ฟเวอร์ไม่ได้ถูกโอนไปด้วย
วริฏฐิสา ลิ้มธรรมมหิศร

ประวัติ

วริฏฐิสา (ชื่อเดิม ปริยฉัตร) เกิดเมื่อวันที่ 11 เมษายน พ.ศ. 2534 ที่ โรงพยาบาลเชียงรายประชานุเคราะห์ เป็นลูกสาวของคุณประพาส ลิ้มธรรมมหิศร อาชีพ รับราชการ และคุณเพ็ญศรี ลิ้มธรรมมหิศร อาชีพ แม่บ้าน มีน้องชาย 1 คนคือ คณฉัตร ลิ้มธรรมมหิศร (บอล)
การตั้งชื่อทวินาม

ระบบการเรียกชื่อสิ่งมีชีวิตแบบทวินาม (อังกฤษ: Binomial nomenclature) เป็นระบบการเรียกชื่อสิ่งมีชีวิตแต่ละสปีชีส์ที่ใช้อย่างแพร่หลายในปัจจุบัน ชื่อแต่ละชื่อในระบบนี้เรียกว่า ชื่อทวินาม (Binomial name) หรือ ชื่อวิทยาศาสตร์ (Scientific name) คือชื่อที่ใช้เรียกแทนสิ่งมีชีวิตในสปีชีส์ต่าง ๆ อย่างเป็นทางการ ชื่อทวินามจะเป็นภาษาละติน ประกอบด้วยคำศัพท์ 2 คำ คือ สกุล และ สปีชีส์ ซึ่งขึ้นอยู่กับสิ่งมีชีวิตที่ต้องการระบุ โดยรายละเอียดปลีกย่อยอาจแตกต่างกันออกไปบ้าง

ประวัติ

ระบบการเรียกชื่อสิ่งมีชีวิตแบบทวินาม ถูกคิดขึ้นใช้เป็นครั้งแรกโดยคัสพาร์ เบาฮีน (Gaspard Bauhin) และโยฮันน์ เบาฮีน (Johann Bauhin) ซึ่งมีชีวิตก่อนคาร์ล ลินเนียสเกือบ 200 ปี ทว่าการใช้ระบบนี้ยังจำกัดอยู่ในวงแคบ ซึ่งในสมัยนั้นส่วนใหญ่ใช้ระบบการเรียกชื่อสิ่งมีชีวิตแบบไตรนาม แต่ต่อมาถึงสมัยของคาร์ล ลินเนียส ระบบนี้ก็เป็นที่แพร่หลายขึ้นมาก
พิสูจน์นิยามความรักด้วยหลักวิชาสายวิทย์

ละครโทรทัศน์

ละครไลฟ์แอ็กชัน 4 ตอนดัดแปลงจากหนังสือการ์ตูนออกอากาศตั้งแต่วันที่ 1 กันยายนถึงวันที่ 22 กันยายน พ.ศ. 2561 ละครกำกับโดยมาซัตสึงุ อาซาฮิ

ภาพยนตร์ไลฟ์แอ็กชัน

ภาพยนตร์ไลฟ์แอ็กชันดัดแปลงจากหนังสือการ์ตูนเข้าฉายเมื่อวันที่ 1 กุมภาพันธ์ พ.ศ. 2562 ภาพยนตร์กำกับโดยมาซัตสึงุ อาซาฮิและโทชิฮิโระ ซาโตะ

อนิเมะ

มีการประกาศดัดแปลงเรื่องพิสูจน์นิยามความรักด้วยหลักวิชาสายวิทย์ในวันที่ 8 มกราคม พ.ศ. 2562 อนิเมะผลิตโดยสตูดิโอ Zero-G กำกับโดยโทรุ คิตาฮาระ โดยมีรินโทาโรและมิจิโกะ โยโกเตะเป็นผู้เขียนบท ยูสุเกะ อิโซอุจิเป็นผู้ออกแบบตัวละคร ฮิซาคุนิ, โชอิจิโระ ฮิราตะ, คาโอรุ อตสึกะ, ชูเฮ ทากาฮาชิ, ทาคูมะ โชงิ และยูโกะ ทากาฮาชิรับผิดชอบดนตรีประกอบ อนิเมะจะออกอากาศในปี พ.ศ. 2563

ผลตอบรับ

หนังสือการ์ตูนทำยอดจำหน่ายได้มากกว่า 600,000 เล่ม
เค็นตะ นิชิโมโตะ

ประวัติ

ในเดือนกันยายน ค.ศ. 2013 นิชิโมโตะได้ผ่านเข้าสู่รอบชิงชนะเลิศในการแข่งขันแบดมินตันรัสเซียโอเพนกรังด์ปรีซ์ 2013 ในรอบชิงชนะเลิศเขาพ่ายให้กับวลาดิเมียร์ อีวานอฟ ด้วยคะแนน 1–2 เกม (17–21 21–15 14–21) จึงทำให้เขาได้รับรางวัลรองชนะเลิศ
เก็ตสึโนวา

ประวัติของวง

เนม-ปราการ ไรวา ทายาทของเจ้าของบริษัทร้านอาหาร S&P และอดีตศิลปินเดี่ยวจากค่าย จีเอ็มเอ็ม แกรมมี่ ได้ชักชวนเพื่อน ๆ ที่เรียนอยู่ที่ประเทศอังกฤษด้วยกันตั้งวงดนตรีขึ้นมา ซึ่งมี นาฑี โอสถานุเคราะห์ และ ปณต คุณประเสริฐ เป็นมือกีตาร์ และต่อมา ปณตได้ชักชวนเพื่อนของเขา คมฆเดช แสงวัฒนาโรจน์ (ไปร์ท) มาเล่นในตำแหน่งมือกลอง จึงเกิดเป็นวงเกทสึโนวาขึ้นมา คำว่า "เกทสึโนวา" มาจากคำสองภาษา "เกทสึ" เป็นภาษาญี่ปุ่น แปลว่าพระจันทร์ ส่วน "โนวา" เป็นภาษาอังกฤษ แปลว่า การระเบิด รวมกันเป็นพระจันทร์ระเบิด ซึ่งทางวงเห็นว่าเป็นชื่อที่แปลกดีจึงนำมาตั้งเป็นชื่อวง
หลังจากตั้งวงได้แล้วพวกเขาก็เริ่มซ้อมเพลงกันทั้งที่ประเทศอังกฤษ และประเทศไทย โดยมีปนตเป็นผู้แต่งคำร้อง ทำนอง จังหวะ และผู้เรียบเรียงดนตรี ถึงแม้สมาชิกบางคนจะอยู่ไกลกันคนละประเทศแต่พวกเขาก็เดินหน้าทำดนตรีด้วยกันได้โดยผ่านอินเทอร์เน็ต
จนกระทั่งพวกเขาส่งผลงานไปที่ค่ายสนามหลวงการดนตรี และเป็นที่ชื่นชมของป๋าเต็ด ยุทธนา ซึ่งเป็นกรรมการผู้จัดการค่าย จึงรับพวกเขาเป็นสมาชิกของค่าย และออกผลงานแรกของวงออกมา คือ "อีพี เกทสึโนวา เดอะ เฟิสต์ ซิงเกิล ซึ่งมี 3 เพลง โดยปล่อยซิงเกิลเพลง "กล่อม" ออกมาเป็นซิงเกิลแรก
วัดเขาโบสถ์ พระอารามหลวง

ประวัติ

วัดเขาโบสถ์ พระอารามหลวง ตั้งเมื่อ พ.ศ. 2440 เป็นวัดเก่าแก่ตั้งอยู่ในเมืองไม่ปรากฏหลักฐานผู้สร้าง มีพระครูอินทร์หรือหลวงปู่อินทร์เป็นเจ้าอาวาสรูปแรก และมรณภาพเมื่อ พ.ศ. 2450 ต่อมาปี พ.ศ. 2455 ชาวบ้านบางสะพานได้นิมนต์พระท้วม ธมฺมสโร จากวัดทุ่งมะพร้าว อำเภอบางสะพานมาเป็นเจ้าอาวาส ท่านได้ก่อสร้างอุโบสถและศาสการเปรียญ ตลอดจนเสนาสนะต่างๆ มากมาย จนเป็นหลักฐานมั่นคง ต่อมาได้รับสมณศักดิ์เป็นพระครูสัญญาบัตรชั้นเอกที่ พระครูศิลวิมลและดำรงตำแหน่งเจ้าคณะอำเภอบางสะพาน ได้มรณภาพลงเมื่อ พ.ศ. 2527
ต่อมาราษฎรบ้านบางสะพานได้นิมนต์พระมหาบุญเตือน สิริฌธมฺโม วัดคลองวาฬ อำเภอเมือง จังหวัดประจวบคีรีขันธ์มาปกครองวัดสืบต่อมา เมื่อปี พ.ศ. 2527ท่านได้รับพระราชทานสมณศักดิ์เป็น พระครูสัญญาบัตรชั้นเอกที่พระครูศรีวรคุณารักษ์ และดำรงตำแหน่งเจ้าคณะอำเภอบางสะพาน ท่านได้ก่อสร้างเสนาสนะถาวรวัตถุเพิ่มเติมสร้างวิหารประดิษฐานรอยพระพุทธบาทจำลอง อาคารเรียนพระปริบยัติธรรมแผนกบาลี วิหารศีลวิมลอนุสรณ์ หอระหัง และได้พัฒนาวัดให้เป็นระเบียบเรียบร้อย สร้างอาคารปฏิบัติธรรมสำหรับนักเรียน ข้าราชการและประชาชน ได้มาปฏิบัติธรรมในวัดธรรมสวนะ และวันสำคัญทางพระพุทธศาสนา จนได้รับคัดลือกเป็นวัดพัฒนาตัวอย่างในปี พ.ศ. 2530 ได้สร้างถนนภายในวันเพื่อความสะดวกแก่พุทธศาสนิกชน ได้จัดสร้างศาลาอเนกประสงบค์จนได้รับัดเลือกจากรมการศาสนาให้เป็นวัดพัฒนาตัวอย่างดีเด่น ในปี พ.ศ. 2533 และได้รับพระราชทานโปรดเกล้าฯให้เป็นวัดพระอารามหลวงในปี พ.ศ. 2537 ได้จัดให้มีการศึกษาพระพุทธศาสนในาันอาทิตย์ ทางด้านสาธารณูปการ ได้สมทบทุนร่วมสร้างศาลา สาาธรณประโยชน์ของบ้าน หมู่ 6 ตำบลแม่รำพึง ให้ทุนจัดตั้งห้องสมุดโรงเรียนท่าข้าม จัดหาโต๊ะหมู่บูชาให้กับสำนักงานศึกษาธิการอำเภอบางสะพาน จัดซื้อเครื่องฉายสไลด์ให้โรงเรียนวัดเขาโบสถ์ จัดหาเครื่องดนตรีและเครื่องกีฬาให้กับโรงเรียนบางสะพานวิทยา จัดหาทุนการศึกษาให้นักเรียนระดับประถมและมัธยมศึกษา ปีละ 10 ทุน ช่วยเหลือสาธารณสงเคราะห์ที่ประสบภัยธรรมชาติ พระสิทธิญาณมุนี เป็นพระนักพัฒนาตัวอย่างทั้งทางโลกและทางธรรม จนได้รับความยกย่องจากพุทธศาสนิกชนโดยทั่วไป  
วัดเขาโบสถ์ ได้รับพระราชทานวิสุงคามสีมาเมื่อวันที่ 12 มกราคม พ.ศ. 2521 เขตวิสุงคามสีมา กว้าง 40 เมตร ยาว 80 เมตร
ศตวรรษที่ 3 ก่อนคริสตกาล

ศตวรรษ : ศตวรรษที่ 4 ก่อนคริสตกาล - ศตวรรษที่ 3 ก่อนคริสตกาล - ศตวรรษที่ 2 ก่อนคริสตกาล
ทศวรรษ : 290 280 270 260 250 240 230 220 210 200 ก่อนคริสตกาล
ศตวรรษที่ 3 ก่อนคริสตกาล อยู่ระหว่าง 300 ปีก่อนคริสตกาล ถึง 201 ปีก่อนคริสตกาล
กองบัญชาการตำรวจท่องเที่ยว

ประวัติ

กองบัญชาการตำรวจท่องเที่ยวก่อตั้งขึ้นเมื่อวันที่ 1 กันยายน พ.ศ. 2560 ตาม พระราชกฤษฎีกา แบ่งส่วนราชการสำนักงานตำรวจแห่งชาติ (ฉบับที่ ๓) พ.ศ. ๒๕๖๐  โดยยกฐานะจาก กองบังคับการตำรวจท่องเที่ยว เนื่องจากโดยที่ในปัจจุบันอุตสาหกรรมการท่องเที่ยวของประเทศไทยมีการเจริญเติบโตอย่างรวดเร็ว ทำให้มีปริมาณนักท่องเที่ยวเดินทางเข้ามาในประเทศไทยเพิ่มขึ้นอย่างต่อเนื่อง
ในวันเดียวกันนั้นได้มีการแต่งตั้งให้พลตำรวจโท รณศิลป์ ภู่สาระ เป็นรักษาราชการแทนผู้บัญชาการตำรวจท่องเที่ยวตามคำสั่งสำนักงานตำรวจแห่งชาติที่ ๕๒๙/๒๕๖๐ เรื่องแต่งตั้งข้าราชการ รักษาราชการแทนกระทั่งในการประชุมคณะกรรมการข้าราชการตำรวจ หรือ ก.ตร. ครั้งที่ ๑๐/๒๕๖๐ เมื่อวันที่ 6 กันยายน พ.ศ. 2560 ซึ่งมี พลเอกประวิตร วงษ์สุวรรณ รองนายกรัฐมนตรีและ รัฐมนตรีว่าการกระทรวงกลาโหม เป็นประธานได้มีมติเห็นชอบแต่งให้พลตำรวจโท สาคร ทองมุณี ผู้บัญชาการตำรวจภูธรภาค 9 มาเป็นผู้บัญชาการตำรวจท่องเที่ยวคนแรกขณะที่พลตำรวจโทรณศิลป์รักษาราชการแทนผู้บัญชาการตำรวจท่องเที่ยวให้ไปเป็นผู้บัญชาการตำรวจภูธรภาค 9

อำนาจหน้าที่

กองบัญชาการตำรวจท่องเที่ยว มีอำนาจหน้าที่ ดังต่อไปนี้
(ก)  กำหนดยุทธศาสตร์  วางแผน  ควบคุม  ตรวจสอบ  ให้คำแนะนำ  และเสนอแนะการปฏิบัติงานตามอำนาจหน้าที่ของกองบัญชาการตำรวจท่องเที่ยวและหน่วยงานในสังกัด
(ข)  ถวายความปลอดภัยสำหรับองค์พระมหากษัตริย์  พระราชินี  พระรัชทายาท  ผู้สำเร็จราชการแทนพระองค์  พระบรมวงศานุวงศ์  ผู้แทนพระองค์  และพระราชอาคันตุกะ
(ค)  ปฏิบัติงานตามประมวลกฎหมายวิธีพิจารณาความอาญาและกฎหมายอื่นอันเกี่ยวกับความผิดทางอาญาทั่วราชอาณาจักร  ทั้งในกรณีที่ผู้เสียหายหรือผู้ต้องหาเป็นคนต่างด้าวซึ่งเข้ามาในราชอาณาจักรเป็นการชั่วคราวเพื่อการท่องเที่ยวหรือเพื่อการอื่นตามกฎหมายว่าด้วยคนเข้าเมือง ในกรณีที่มีผลกระทบต่ออุตสาหกรรมท่องเที่ยว  และในกรณีความผิดอื่นที่เกี่ยวข้อง
(ง)  ดำเนินการเกี่ยวกับการรักษาความสงบเรียบร้อย  การป้องกันและการปราบปรามอาชญากรรมทั่วราชอาณาจักร  การให้ความปลอดภัยแก่บุคคลสำคัญและประชาชน  และการให้บริการช่วยเหลือประชาชน
(จ)  ช่วยเหลือ  อำนวยความสะดวก  และให้ความปลอดภัยแก่นักท่องเที่ยว
(ฉ)  ปฏิบัติการร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย